[bookmark: _Hlk187136692]Pa strategaethau llesiant i fyfyrwyr sydd yn cael eu defnyddio i gefnogi dysgwyr iau? 

Nod, ffocws a phwrpas yr ymchwil / Cyd-destun Ymchwil (200)

[bookmark: _Hlk186969594]Dewisais ymchwilio llesiant plant yn ysgolion fel ffocws fy ymchwil ar gyfer yr aseiniad yma, ac yn benodol, plant Cyfnod Allweddol 2. Byddaf yn arsylwi ysgol gyfan i ymchwilio sut mae’r ymagwedd ysgol gyfan yn bwydo lles holl ddisgyblion yr ysgol.  Dewisais ymchwilio’r strategaethau sy’n cael eu defnyddio yn yr ysgol, tu fewn y dosbarth a strategaethau sydd yn cael eu integreiddio mewn i wersi, a pha strategaethau sy’n cael eu defnyddio tu fas y dosbarth fel ymyrraethau. Fe wnes i ffocysu ar y cwestiwn - ‘Pa strategaethau llesiant i fyfyrwyr sydd yn cael eu defnyddio i gefnogi dysgwyr iau?’.

[bookmark: _Hlk186969600]Yn ôl yr ysgol, un o’u pedwar blaenoriaeth ar gyfer y flwyddyn 2023-24 yw, “i ddatblygu darpariaeth iechyd a lles i bawb yn yr ysgol.” (Ysgol Lon Las, 2023). Gan fod yr ysgol yn blaenoriaethu lles, hoffwn ddod o hyd i beth maen nhw wedi bod yn gwneud yn y gorffennol, a beth maent yn gwneud nawr i wella a datblygu. Mae gan yr ysgol yma 507 o ddisgyblion ac mae wedi ei leoli yn Ninas Abertawe (MyLocalSchool, 2023) Yng Nghymru, amcangyfrifir bod yna tua thri phlentyn ym mhob dosbarth â chyflwr iechyd meddwl y gellir cael diagnosis (Plant yng Nghymru, 2024). Trwy gydol yr aseiniad, anelaf at archwilio i weld beth mae’r ysgol yn gwneud i oresgyn hyn gan ddefnyddio amryw o ddulliau ymchwil gan gynnwys cyfweliadau plant ac arsylwadau ysgol gyfan.

Trosolwg o lenyddiaeth berthnasol (700)

[bookmark: _Hlk186969614]Gan gyfeirio at y Cwricwlwm i Gymru a’r testun ‘dyfodol llwyddiannus’ dylai ysgolion fod yn cefnogi lles plant mewn amryw o ffyrdd gan gynnwys iechyd meddwl, anghenion corfforol ac emosiynol er mwyn helpu plant i gymryd cyfrifoldeb dros fywyd eu hunain. Trwy wneud hyn dylai plant meithrin annibyniaeth, hunanddibyniaeth a dysgu sut i barchu pawb arall (Donaldson, 2015). Dewisais ymchwilio i mewn i les plant oherwydd dengys ymchwil yn gyffredinol nad ydy plant yn gallu dysgu os nad ydy lles y plant yn cael eu blaenoriaethu yn gyntaf. Cefnogwyd y syniad yma gan athrawon, seicolegwyr a sefydliadau fel UNICEF. Yn ychwanegol i hyn mae’n cyd-fynd gyda syniad Maslow o hierarchaeth anghenion y plant. Yn ôl UNICEF, nid oes unrhyw system addysg yn effeithiol oni bai ei bod yn hybu iechyd a lles y plant, y staff, a’r gymuned (UNICEF, 2024).

[bookmark: _Hlk186969621]Cefnoga damcaniaeth Maslow (1943) hyn gan ddweud bod rhaid cyrraedd yr anghenion is cyn y gellir cefnogi'r anghenion lefel uwch. Bydd ymddygiad yn canolbwyntio ar ddiwallu’r anghenion yn y drefn isaf ac yna’n symud ymlaen i orchmynion uwch er mwyn diwallu’r anghenion (Burleson a Thoron, 2014). Mae’n bwysig ystyried yr effaith o Covid 19 ar y disgyblion yn yr ysgol ar yr adeg yma oherwydd yng nghyd-destun yr hierarchaeth sydd wedi cael ei haddasu, effeithiwyd ar bob lefel, yn enwedig y plant difreintiedig. Cafodd y plant yma eu heffeithio fwyaf oherwydd yn yr ysgol roeddent yn derbyn cymorth iechyd meddwl a chorfforol, bwyd a maeth, ac amgylchedd diogel, strwythuredig (Ansorger, 2021)

[bookmark: _Hlk186969628]Yn yr un modd, derbyniodd Max-Neef canmoliaeth gan awduron am wyro oddi wrth y model sydd yn gysylltiedig â Maslow gan ei fod yn cynnig ‘anghenion dynol sylfaenol’ (Gasper, 2022). Gan ystyried y damcaniaethau uchod, dewisais ymchwilio sut mae ysgolion yn cefnogi lles ac os ydyn nhw’n blaenoriaethu fel y dylent.

[bookmark: _Hlk186969636]Ystyriwyd lles i fod yn “broblem ddrwg” oherwydd ei fod yn gysyniad cymhleth a dadleuol. Rhai o’r pynciau sydd yn cael eu trafod o dan y teitl iechyd a lles yw iechyd, iechyd rhywiol, cyffuriau, gwrth-fwlio, sgiliau cymdeithasol a chyfeillgarwch ac ymwybyddiaeth ofalgar. Oherwydd hyn mae ysgolion yn tueddu i weithredu ymyraethau mewn modd adweithiol. Er hyn dywed damcaniaethwyr, trwy fod ysgolion yn defnyddio ymagwedd fwy cyfannol gydag athrawon a phrifathrawon, maent yn datblygu diwylliant ysgol gadarnhaol. Mae hyn yn fwy amlwg yn ddiweddar gan fod y defnydd o’r ysgol yn gweithio yn gyfannol yn cynyddu (Svane, Evans a Carter, 2019).
[bookmark: _Hlk186969645]
Dylai lles y plant fod yn ganolbwynt trwy gydol yr ysgol felly mae’n bwysig bod gan yr ysgol ymagwedd ysgol gyfan gyda chydweithrediad rhwng athrawon, rhieni, plant a chymuned ehangach yr ysgol wrth iddynt ddatblygu ysgol sydd yn hybu iechyd a lles (Wyn et al., 2000). Mae manteision dull ysgol gyfan yn cynnwys gallu targedu dylanwadau mewnol ac allanol, gan ymgorffori lefelau unigol, ystafell ddosbarth a sefydliadol er mwyn cyflawni’r canlyniadau disgwyliedig. Er bod canlyniadau buddiol o’r dulliau ysgol gyfan wedi cael eu dogfennu’n dda, mae yna brinder o dystiolaeth yn ymwneud â phrosesau gweithredu ymyriadau o’r fath (Hoare, Bott and Robinson, 2017).

[bookmark: _Hlk186969650][bookmark: _Hlk186969702][bookmark: _Hlk186969685]Yn gyffredinol, nid oes gan ysgolion y gallu i atal a thrin y llu o bryderon iechyd meddwl sydd yn ymddangos o fewn y plant yn ein hysgolion. Fodd bynnag, dylai ysgolion cefnogi plant ym mhob ffordd sy’n bosib. Mae ymyraethau seicolegol cadarnhaol mewn ysgolion yn gallu cael eu darparu gan athrawon a gweithwyr proffesiynol eraill o fewn yr ysgol. Gallent ategu triniaeth ar gyfer y disgyblion sy’n profi pryderon iechyd meddwl a hefyd gwasanaethu fel mesur ataliol i’r rhai sydd ddim (Morse et al., 2019). Mae’n hynod o bwysig bod ysgolion yn cefnogi plant trwy gydol eu hamser yn yr ysgol oherwydd gall ysgolion fod yn lleoliad delfrydol er mwyn hybu iechyd meddwl ac i ddarparu ymyraethau gofal iechyd, gan fod ysgolion yn lleoliad lle mae plant yn treulio mwyafrif o’u hamser ac yn cymdeithasu’n fwyaf. Yn ychwanegol i hyn mae ysgolion hefyd yn hygyrch iawn i deuluoedd ac yn gallu darparu cysylltiadau priodol ac amserol gyda’r gymuned (Carta et al., 2015).

Trafodaeth y dyluniad ymchwil: Astudiaeth Achos (300)

[bookmark: _Hlk186969710]Mae astudiaeth achos yn ddull ymchwil defnyddiwyd i gynhyrchu dealltwriaeth fanwl, amlochrog o fater cymhleth yn ei gyd-destun o fywyd go iawn. Mae’n gynllun ymchwil sefydledig a ddefnyddir yn helaeth mewn amrywiaeth eang o ddisgyblaethau (Crowe et al., 2011). Y math o astudiaeth achos byddaf yn cynnal yw astudiaeth achos archwiliadol. Yn benodol, fe wnaeth Yin gydnabod cryfder astudiaethau achos nid yn unig i ateb y cwestiwn ymchwil ‘beth’ ond hefyd i ymchwilio’n ddyfnach i ateb y cwestiynau ‘beth’, ‘pam’, a ‘sut’ (Lucas, Fleming and Bhosale, 2018). Gwrthrych fy astudiaeth achos fydd plant cyfnod allweddol 2, a'r pwnc byddaf yn astudio yw llesiant.

[bookmark: _Hlk186969718]Er bod astudiaethau achos yn cael eu defnyddio’n gyson, mae yna lawer o ymchwil ynglŷn ag astudiaethau achos, ymchwil sydd yn ystyried manteision a chyfyngiadau i’r dull. Fe wnaeth Cope nodi (2015) bod ymchwil astudiaethau achos yn aml yn cael eu disgrifio fel methodoleg hyblyg ond heriol (Krusenvik, d.d). Er hyn mae Lindavall yn dadlau (2007) ni all yr astudiaethau roi mewnweliad i achos iaith a chyflyrau cyffredinol.

[bookmark: _Hlk186969723]Dengys ymchwil Yin (1884) y cryfderau o’r fethodoleg yma. Un fantais o’r dull yma yw’r adroddiadau ansoddol manwl a gynhyrchir yn aml mewn astudiaethau achos nid yn unig yn helpu i archwilio neu ddisgrifio’r data mewn amgylchedd bywyd go iawn. Gall hefyd helpu i egluro cymhlethdodau sefyllfaoedd bywyd go iawn na ellir eu casglu trwy ymchwil arbrofol neu arolwg (Zaidah Zainal, 2007).
[bookmark: _Hlk186969732]
Un o’r prif gyfyngiadau ynglŷn ag astudiaethau achos yw’r materion sy’n ymwneud â dilysrwydd adeiladwaith, pryderon ynghylch dibynadwyedd ac atgynhyrched gwahanol fathau o ddadansoddiad astudiaethau achos unigol (Willis, 2014). Mae’r math yma o ymchwil yn cymryd llawer o amser i arsylwi, mae hefyd yn anodd atgynhyrchu, sydd yn gwneud e’n anodd cyffredinoli tu fas i’r ystafell dosbarth (Karlsson, d.d). 

Dulliau ymchwil (1000)

[bookmark: _Hlk186969738]Trwy gydol fy amser yn arsylwi yn yr ysgol, defnyddiais amryw o ddulliau ar gyfer ymchwilio i gael dealltwriaeth ddyfnach o fy nghwestiwn ymchwil. Dywed Berg (2004) bod arsylwi yn ddull ymchwil empirig ar gyfer cynhyrchu adroddiadau uniongyrchol o ddigwyddiadau'r byd go iawn ac i gael cipolwg o’r nodweddion diffiniol (Katz‐Buonincontro ac Anderson, 2018). Defnyddiais arsylwi fel y prif ddull i gasglu fy nata, gan arsylwi’r pethau bach o amgylch yr ysgol gan gynnwys yr arddangosfeydd o gwmpas y dosbarth a sut mae’r athrawon yn eu defnyddio o ddydd i ddydd. 

[bookmark: _Hlk186969747]Dywed Campos a Lule (2010) bod yna manteision ac anfanteision o ddefnyddio arsylwi fel dull i gasglu data. Trwy arsylwi rydych yn gallu darparu gwybodaeth fanwl a chywir am ymddygiad ac mae’n dechneg hyblyg sy’n addasu i amrywiaeth o amgylcheddau. Yn ychwanegol i’r manteision yma nid yw’n gofyn am gyfranogiad gweithredol y pynciau a astudir. Mae hyn yn fantais yn ysgolion - oherwydd yr amgylchedd cyflym pan does dim llawer o amser i gasglu data mae dal yn bosib arsylwi trwy’r dydd heb achosi anghyfleustra i’r staff a’r plant yn yr ysgol. Yn ychwanegol i hyn mae’r modd yma o gasglu data yn opsiwn darbodus ac yn hawdd ei weithredu (Barrios, 2022). 

[bookmark: _Hlk186969752]Er bod manteision i’r math yma o ymchwil mae yna hefyd anawsterau i ymchwil arsylwadol fel y potensial ar gyfer ymddygiad cyfranogwyr i gael eu dylanwadu gan y weithred o arsylwi. Yn yr ystafell dosbarth mae ymddygiad plant yn dueddol o newid pan mae oedolyn arall yn dod i mewn i’r ystafell, felly bydd hyn yn effeithio ar ddibynadwyedd a dilysrwydd y data sy’n cael ei gasglu. Mae ymchwil arsylwadol yn dueddol o gasglu llawer o ddata anstrwythedig sydd yn cymryd llawer o amser i ddadansoddi ac mae hefyd rhaid arsylwi am amser hir er mwyn i’r data fod yn ddibynadwy (Cotton a Stokes, 2010)

Dewisais gynnal cyfweliadau gan ei fod yn ein galluogi i ymdrin ag ystod ehangach o faterion nag a fyddai’n bosibl drwy arsylwi (Hobson, d.d). Yn ôl Kumar (1992) “interviewing is a process of personal interaction between a researcher and a respondent” (Sahoo, 2022). Er bod y diffiniad yma wedi cael ei rhoi, mae yna lawer o fathau o gyfweliadau sydd yn gwneud yn anodd diffinio. Yn ôl Patton (1996) mae cyfweliadau yn cael eu defnyddio fel ffordd i ddarganfod beth sydd ar feddwl rhywun arall na ellir ei weld yn uniongyrchol (Hüseyin, Üniversitesi a Bilimler, 2009).

Ar gyfer fy ymchwil i, gwnes i gyfweliadau ffurfiol gyda’r plant a chyfweliadau anffurfiol gyda’r athrawon gan fod cyfweliadau anffurfiol yn fwy hyblyg i’r diwrnod ysgol. Dengys ymchwil bod pedwar math o gyfweliad yn cael eu defnyddio’n aml yn y gwyddorau cymdeithasol. Yn gyntaf, cyfweliadau wedi eu strwythuro ac  yn cynnwys  set o gwestiynau sy’n gofyn am ymatebion uniongyrchol megis, ‘ie’ neu ‘na’. O ganlyniad i hyn, ychydig iawn o ryddid sydd gan yr ymchwilydd (Alshenqeeti, 2014).

[bookmark: _Hlk187132885]Oherwydd amserlen gaeth y diwrnod ysgol, dewisais beidio trefnu cyfweliadau wedi eu strwythuro. Roedd hynny wedyn yn golygu fy mod yn gallu  addasu cwestiynau iddyn nhw fod yn fwy personol ac i gael ateb dyfnach i fy nghwestiynau. Cyfeirir at gyfweliad sydd heb ei strwythuro  weithiau fel cyfweliad manwl oherwydd mae fel arfer yn annog y  cyfranogwyr i  sôn mwy  am brofiadau a safbwyntiau personol (Bihu, 2020). Oherwydd  hyn dewisais y dull yma i gyfweld a’r plant i sicrhau eu bod yn deall y cwestiwn ac yn gallu ateb yn fwy estynedig. Fel gwelir yn Atodiad ? roedd y plant wedi ymateb mewn ffordd estynedig, yn glir a hefyd wedi gallu gofyn i ail eirio’r cwestiwn os nad oeddynt wedi deall y cwestiwn.
[bookmark: _Hlk187133055]Doedd dim cyfle i gael cyfweliadau ffurfiol gyda’r staff ac felly penderfynais  wneud cyfweliadau anffurfiol  trwy gydol yr wythnos yn yr ysgol er mwyn dod o hyd i’r atebion doedden  i heb ddarganfod wrth  arsylwi.

Dull(iau) Cyflwyno a Dadansoddi Data (400)

[bookmark: _Hlk186969772]Ar gyfer fy nghwestiwn ymchwil, dewisais arsylwi gwersi yng Nghyfnod Allweddol 2 ond hefyd arsylwi ysgol gyfan wrth grwydro ac edrych ar yr arddangosfeydd o amgylch yr ysgol oedd yn ymwneud a lles. Fe wnes i hefyd ddewis cyfweld a rhai o’r staff yn yr ysgol a 2 disgybl o bob blwyddyn yng Nghyfnod Allweddol 2. Roedd y cyfweliadau gyda’r staff yn rhai mwy anffurfiol wrth i ni drafod pan oedd cyfle yn codi ac felly unrhywbryd yn ystod y dydd – tra roedd y cyfweliadau gyda’r plant yn rhai mwy ffurfiol ac wedi amserlenni.

[bookmark: _Hlk186969779]Mae dadansoddiad thematig yn ddull ar gyfer adnabod, trefnu a chynnig cipolwg systematig ar batrymau ar draws set o ddata. Mae dod o hyd i batrymau yn y data yn rhoi’r cyfle i’r ymchwilydd nodi’r anghenion sydd yn bwysig mewn perthynas â’r pwnc a’r cwestiwn ymchwil penodol sy’n cael ei archwilio (Braun , 2012). Yn yr achos yma, wrth gasglu data trwy arsylwi ar draws yr ysgol roedd yn fuddiol i’r cyfweliadau oherwydd fy mod yn gallu addasu’r cwestiynau roeddwn yn gofyn i fod yn fwy addas i’r plant a staff yn yr ysgol yma. Mae’r modd i fod yn hyblyg yn fantais i ymchwilwyr, cefnogwyd hyn gan Braun a Clarke (2006) (Xu a Zammit, 2020).

[bookmark: _Hlk187133656]Ar ôl arsylwi’r ysgol gyfan am y deuddydd cyntaf, gwnes i addasu fy nghwestiynau ar gyfer y cyfweliadau gyda’r plant er mwyn sicrhau fy mod yn gallu bod yn fwy penodol gyda’r hyn  roeddwn yn bwriadu gofyn fel y gwelir yn Atodiad? er mwyn gallu cael  atebion mwy manwl am y cynlluniau rhaglenni mae’r ysgol yn ei ddefnyddio. 

[bookmark: _Hlk187133768]Rhaid cofio ni allwn gyffredinoli’r data ar gyfer  pob ysgol yng Nghymru gan fod pob plentyn yn wahanol a’u bod  yn dod o deuluoedd gwahanol. Hefyd, nid yw’r dulliau sydd yn cael eu defnyddio yn yr ysgol yn cael eu defnyddio  ym mhob ysgol yng Nghymru (Singh a Mukherjee, 2017).

Bod yn foesegol (300)
[bookmark: _Hlk186969789]Mae’n bwysig sicrhau ein bod yn foesol wrth weithio ar brosiect ymchwil. Pan rydym yn cynnal yr ymchwil, rhaid cyfeirio at Bera (2024). Mae cynnwys Bera yn trafod beth sydd angen i ni wneud i fod yn foesol ynglŷn â chynnal ymchwil addysgiadol. Y prif bwyntiau sydd yn cael eu trafod yn y canllawiau yw anhysbysrwydd, cydsynio a’r hawl i newid meddwl a pheidio parhau (Bera, 2024).

[bookmark: _Hlk186969797]Fel gwelwch yn Atodiad? fe wnes i gwblhau ffurflen moeseg cyn dychwelyd i’r ysgol er mwyn sicrhau bod yr ysgol yn ymwybodol o gynnwys fy ymchwil er mwyn gwneud yn siŵr eu bod nhw’n hapus gyda’r pwnc byddaf yn archwilio a’r ffordd byddaf yn mynd ati i ymchwilio. Yn ychwanegol i hyn, cyflwynais lythyr caniatâd fel gwelwch yn Atodiad?. Trwy gyflwyno’r wybodaeth yma o flaen llaw i’r ysgolion, rwyf wedi rhoi amser iddyn nhw i baratoi. Ni fydd yn bosib bob tro i bawb sy’n cymryd rhan lofnodi ffurflen ganiatâd, oherwydd mae’n bosib byddai hyn yn amharu’n fawr ar y lleoliad ble fydd yr ymchwil yn cael ei wneud a’i gasglu (Hammersley a Traianou, 2012). Trwy gydol yr wythnos byddaf yn ymchwilio, byddaf yn arsylwi o gwmpas yr ysgol, felly bydd yn amhosib cael ffurflen caniatâd ar gyfer pob plentyn yn yr ysgol, ond byddaf yn sicrhau bod unrhyw blentyn byddaf yn cyfweld â, ac yn rhoi holiadur iddo wedi arwyddo’r llythyr caniatâd. 

[bookmark: _Hlk186969804]Wrth wneud yr ymchwil defnyddiais amryw o ddulliau ymchwilio i gasglu gwybodaeth gan gynnwys cyfweliadau a dulliau arsylwi. Gan ddefnyddio dulliau cymysg, mae’n galluogi'r ymchwilydd i gydbwyso cyfyngiadau pob dull gan gyfuno dulliau meintiol ac ansoddol (Llywodraeth, 2020). Mae’n bwysig ystyried safleoldeb pan rydym yn cynnal yr ymchwil, gan fod safleoldeb yn gofyn bod yr ymchwilydd yn cydnabod ac yn caniatáu er mwyn canfod ei farn, ei werthoedd a’i gredoau am gynllun ymddygiad ac allbwn yr ymchwil (Holmes, 2020).

Canlyniadau / Dadansoddiad o ganlyniadau / Trafodaeth (700)

[bookmark: _Hlk186969825]Yn ystod fy wythnos yn yr ysgol, cefais y cyfle i arsylwi'r gwahanol fathau o gefnogaeth llesiant oedd ar gael i blant yng Nghyfnod Allweddol 2 a pha dechnegau sydd yn cael eu defnyddio yn ystod y gwersi. Gwelais raglenni gwahanol yn cael eu defnyddio fel ‘JigSaw’ a ‘Sgleinio ein Sgwrsio’, ac roedd hefyd pwyslais ar ymarfer corff a chadw’n iach.

[bookmark: _Hlk186969834]Ffocws un o’r gwersi cefais y cyfle i arsylwi oedd sesiwn Jig-Saw gyda phlant Blwyddyn 6. Roedd y sesiynau yma yn cael eu cynnal unwaith bob pythefnos. Mae’r rhaglen yma yn helpu plant i ddatblygu llythrennedd emosiynol, sgiliau cymdeithasol, lles ac unigrywiaeth pob plentyn trwy’r cwricwlwm (JigSaw, d.d) Yn y sesiwn penodol nes i arsylwi roeddent yn trafod beth yw’r diffiniad o berson ‘normal’.

[bookmark: _Hlk186969840]Dechreuodd y wers gyda gwaith grŵp er mwyn iddynt ddod i hyd i ddiffiniad eu hunain o fewn y grŵp cyn rhannu hynny gyda’r dosbarth. Roedd y sesiwn yn mynd ymlaen i gynnwys dulliau anadlu a phwysleisio'r pwysigrwydd gwybod fod y dosbarth yn lle diogel lle dylai pawb bod yn gyffyrddus i allu siarad a lleisio barn. Gwelais fod y plant wedi gwrando ar ei gilydd a’u bod yn parchu eraill pan roedd rhywun yn lleisio eu barn i’r dosbarth. Nid oedd yn dasg ysgrifenedig felly roedd yn gynhwysol. Yn lle ysgrifennu lawr eu barn, roeddent yn sefyll ar un ochr o’r stafell am gytuno neu’r ochr arall os yn anghytuno, ac, os oeddent yn hapus ac yn gyfforddus i wneud, yn dweud y rheswm pam.

[bookmark: _Hlk186969850]Mae’r ysgol yn defnyddio’r rhaglen yma ar hyd yr ysgol ac yn adeiladu arno trwy’r blynyddoedd. Gan gyfeirio yn ôl at yr adolygiad llenyddiaeth ac edrych at ddamcaniaeth Wyn (2000), mae’r ysgol yn gwneud hyn trwy gydol Cyfnod Allweddol 2 ac yn adeiladu arno pob blwyddyn sydd wedyn yn dangos twf yn nealltwriaeth y plant. Yn ychwanegol i hyn nid yw’r ysgol yn defnyddio’r gwersi yma mewn ffordd adweithiol ond yn hytrach yn gwneud yn gyson fel dull ataliol. Canfu Durlak (2007) fod 67% o’r ymyraethau i ddatblygu ieuenctid cadarnhaol a oedd wedi ceisio cynnwys ysgolion, teulu a’r gymuned yn fwy effeithiol nag yr ymyraethau nag oedd yn gwneud hyn (Weare a Nind, 2011). Gan gymryd hyn i ystyriaeth, mae’r ysgol yn cynnwys y plant yn y gwersi fel bod y plant yn gweithio fel cymuned ac felly yn ôl yr ymchwil, dylai’r modd yma o ymyrraeth fod yn llwyddiannus. 

[bookmark: _Hlk186969859]Yn ystod fy nghyfweliadau gyda’r plant yng Nghyfnod Allweddol 2 fel gwelir yn Atodiad ?, roedd pob plentyn yn cofio rhywbeth roeddent wedi dysgu yn ystod sesiwn JigSaw yn y gorffennol. Roedd y plant yn hapus bod ganddyn nhw le i siarad heb gael eu barnu. Yn ychwanegol i hyn dywedodd un bachgen ei fod yn hoffi cael y cyfle i glywed barn plant arall am bynciau dydyn nhw ddim fel arfer yn siarad yn agored amdan.

[bookmark: _Hlk186969870]Cynllun arall gwelais yn ystod fy amser yn yr ysgol oedd y cynllun Sgleinio ein Sgwrsio yn nosbarth Blwyddyn 4 yng Nghyfnod Allweddol 2. Nid lles oedd prif nod y cynllun ond yn hytrach iaith a llythrennedd. Er hyn cafodd ei ddefnyddio i gefnogi lles yn y cyd-destun nes i arsylwi. Yn ystod y sesiwn yma roedd gan y plant cyfle i drafod thema a doedd dim angen i bawb gytuno. Erbyn Cyfnod Allweddol 2 roedd gan bawb geirfa fel ‘yn fy marn i’, ‘oherwydd’, ‘rwy’n cytuno’ ac ‘hefyd’ i allu defnyddio yn y math yma o weithgaredd. Maen nhw wedyn yn adeiladu ac yn cynyddu’r eirfa yma wrth iddyn symud o un flwyddyn ac o un dosbarth i’r llall. Trwy arsylwi’r wers yma gwelais sut mae’r plant yn defnyddio’r eirfa yma yn aml a sut maen nhw wedi dysgu i rannu eu barn a sut i gytuno ac anghytuno gyda phobl mewn ffordd gwrtais a parchus.

[bookmark: _Hlk186969877]Yn ychwanegol i’r cynlluniau yma cefais y cyfle i arsylwi dwy wers ymarfer corff gwahanol, un gyda Blwyddyn 5 ac un gyda Blwyddyn 3. Yn ystod y ddwy wers yma gwelais yr athrawon yn dysgu gymnasteg. Yn ychwanegol i hynny roedd agweddau eraill wedi cael eu hintegreiddio i mewn i’r gwersi i wella lles y plant fel y pwysigrwydd o gadw’n iach, glendid personol a diogelwch. Gwnaethon nhw hyn drwy drafod hawliau plant, a thrafod erthygl 6 o’r hawliau plant sef “mae gen ti hawl i dyfu lan i fod yn iach” (Comisiynydd plant Cymru, d.d).

[bookmark: _Hlk186969882]Gan gyfeirio yn ôl at ddamcaniaeth Maslow (1943) a’i theori o hierarchaeth anghenion, mae’r ysgol yn defnyddio dulliau i sicrhau bod y plant yn gwybod beth yw eu hawliau a hefyd yn ychwanegol i hyn, sut i ddweud bod angen help wrth ffrind neu unrhyw oedolyn maent yn ymddiried ynddo.

[bookmark: _Hlk187134312]Yn ogystal â  hyn, trwy gael trafodaeth gyda’r staff, gwnaethant sicrhau fy mod hefyd yn ymwybodol o’r pwysigrwydd o lesiant staff yn ogystal â llesiant myfyrwyr. Mae llesiant staff yn bwysig - ni all unrhyw un wneud eu gwaith gorau os ydynt wedi’u disbyddu’n emosiynol ac yn gorfforol (Taking Care of Teachers, 2025). Yn yr ysgol yma maent yn cefnogi’r  staff  i gyd ac yn eu hannog i gael pwyllgor iechyd a lles ar gyfer yr ysgol ar gyfer unrhyw bryderon am neu sydd gyda’r athrawon. Mae yna hefyd wal caredigrwydd yn yr ystafell staff sydd yn cynnwys gwybodaeth ar sut i gael cefnogaeth lles o’r sir am ddim.

Casgliad (400)

[bookmark: _Hlk187150917]I gloi, yn ystod yr wythnos o arsylwi llesiant myfyrwyr rydw i yn bersonol wedi dysgu’r pwysigrwydd o flaenoriaethu llesiant i fyfyrwyr. Ond yn ogystal â hynny rwyf hefyd wedi dysgu i beidio anghofio am les y staff gan fod hynny’r un mor bwysig â llesiant y plant. Dysgais hefyd ei fod yn bwysig integreiddio iechyd a lles o fewn gwersi eraill fel bod y plant yn ymwybodol bod rhaid edrych ar ôl iechyd a lles staff a dysgwyr yr ysgol trwy gydol yr amser a ddim dim ond yn ystod un wers benodol.

[bookmark: _Hlk187151171]Rhaid ystyried dilysrwydd a dibynadwyedd yr ymchwil, er mwyn gwneud hyn defnyddiais amryw o ddulliau ymchwil i gasglu fy nata sydd yn gwneud fy nghanfyddiadau yn fwy dibynadwy ac yn fwy dilys (McGill, 2024). 

[bookmark: _Hlk187136325]Gwrthrych fy nghwestiwn ymchwil oedd cefnogaeth lles yn yr ysgol a phwnc fy ymchwil oedd  plant Cyfnod Allweddol 2. Trwy ysgrifennu’r aseiniad yma rwyf wedi llwyddo i gwrdd ag amryw o Safonau Proffessiynol ar gyfer fy natblygiad proffesiynol. Y safonau wnes i gyrraedd oedd darllen ehangach a chanfyddiadau ymchwil a hynny trwy ymchwilio yn ddyfnach i gefnogi fy nghanfyddiadau. Rwyf hefyd wedi cyrraedd y safon o arfer cyfrifoldeb corfforaethol wrth gysylltu gyda rhieni’r plant trwy anfon llythyron caniatâd fel gwelir yn Atodiad ?

Holmes, A.G.D. (202
Place in Qualitative |
httos://files.eric.ed} a strategaethau sy'n cael eu defnyddio yn yr ysgol i gefnogi llesiant dys;
Crowe, S., Cresswell Ar gyfery profiad dewisol, rwyf wedi dewis ffocysu ar lesiant dysgwyr ac archwilio pa =i
case study approach strategaethau sy’n cael eu defnyddio yn yr ysgol i gefnogi dysgwyr. Byddaf yn ffocysu ary |
https://doi.org/10.11 strategaethau sy’n cael eu defnyddio i gefnogi llesiant dysgwyr iau (Cyfnod Allweddol 2).

Mae’r pwysigrwydd y pwnc yma yn cynyddu gan bod 399,500 o blant yn derbyn
cefnogaeth gyda'u llesiant yn 2024, sef cynnydd o 2.6% ers 2020 (Service.gov.uk, 2023).
Teimlaf yn gryf dylai plant gael eu cefnogi gyda llesiant. Dewisias ymchwilio i les plant
a'i gefnogaeth mewn ysgolion oherywdd ei fod yn sylfaenol i'w datblygiad cyffredinol a'u
Uwyddiant academaidd. Drwy gynnal yr ymchwil gobeithiaf wella fy ngwybodaeth a'n
dealltwriaeth o'r ffactorau sy'n dylanwadu er eu ddatblygiad meddyliol, emosiynol a
chymdeithasol, ac ehangu fy nealltwriaeth o strategaethau sy'n cael eu defnyddio i greu
amgylchedd cefnogol sy'n meithrin wyddiant academaidd a llesiant cyffredinol.

Atodiadau

Mae ysgolion yn amgylcheddau treddiol ym mywydau pobl ifanc a gallant gael effaith
gadamhaol ar eu hiechyd meddwl, gan liniaru rhai effeithiau negyddol a ffactorau
cymdeithasol eraill. Fodd bynnag, i thai, gallysgolion fod yn ffynhonelleu sylweddol o
straen, pryder ac anhapusrwydd (O"Reilly et al., 2018). Mae trafoodaeth gynyddol gan
Llywodraeth Cymru ynghylch pa mor ddigonol yw'r gefnogaeth i blant ag anhenion
arbenning, effeitholrwydd polisiau fel yr hawliau plant, ac effeithiau hirdymor pandemig
Covid-19 ar ddatblygiad plant (Llywodraeth Cymru, 2021). Yn ychwanegol i hyn, mae
Llywodraeth Cymru wedi ymrwymo i gyfle cyfartal a thegwch darpariaeth mewn addysg i
bob plenty a person ifanc, gan gynnwys y rhai ag anawsterau iechyd a lles emosiynol
(Llywodraeth Cymru, 2021). Pwysleisiwyd Papur Gwyn Ysgoliony DU 2022,y
pwysigrywdd o genogi lles myfyrywr fel elfen allweddol o addysg gyfannol (Roberts,
2024).

Ar gyfer ymehwilio’r pwnc yma byddaf yn defnyddio amrywiaeth o ddulliau i gasglu data.
Gobeithiaf gynnal cyfweliadau gyda staff a plant, a dosbarthu holiaduron i'r plant a
staff. Esiampl o gwestiwn hoffwn ofyn i'r staff yn yr ysgol yw ‘Pa startegathau ydych chi'n
defnyddio  wella les y plantyn eich dosbarth, a pham? ‘Byddat yn gofyn cwestiynau
gwahanol i dysgwyr, esiampl o gwestiwn byddaf yn gofyn i plant yw * Pa strategacthau
sy'n cael eu ddefnyddio i wella eich lles chi?’ Trwy gynnal yr ymchwil yma bwriadaf
ddysgu sut mae gwhanol strategaethau llesiant mewn ysgolion yn cefnogi iechyd
meddwly plant, perfformiad academaidd, perthnasoedd cymdeithasol, a datblygiad
cyffredinol. Yn ogystal a hyn, gobeithiaf ddefnyddio rhai o’r strategaethau hyn yn ystod fy
mhrofiad addysgu proffesiynol nesaf ac yn y dyfodol wrth i mi ddilyn gyrfayny
proffesiwn addysg.

028 words (X  English (United Kingdo,  Page1of 2 500 words [X Welsh % Accessibility: Good to go £ Focus

- — —t 111%




image2.png
niosave B Q) B B =) © Fiurflen Caniatad — Saved to my Mac v
Home Insert Draw Design Layout References Maiings Review View
[ﬁ, Calibri (Bo... v 11 2T AaBbCCDC | AssbCeode | AstbccDdee
paste . =, 0. vesngt || Nomat | tososcng
g B I Uva x 3 o H
Centre for Education ‘s
Addysgi Gyinra | Eduction for Wales e

TEITL Y PROSIECT: Pa startegaethau sy'n cael eu defiyddio yn yr ysgol | gefnogi llestant

FFURFLEN GANIATAD (RHIENT/GWARCHEIDWAD)
dysguyr.

Enw' Ymehwilydd:

Cadarnhaf fy mod wedi darllen a deall  ffurlen wybodaeth sydd wed ei
Y410 ...... a gyer yr astudiaeth uchod.

Deallaf fod cyfranogiad fy mhlentyn yn wirfoddol ac rwyn thydd i dynnu'r
caniatad yn ol ar unhyw adeg, heb roi thesw.

Rwy'n deally gallfy mhlentyn ddewis tynnu'n l ar unhyw adeg, heb roi

Annwyl Rhlant / Warcheidwad:

Fy emw i yw Emly Price ac wyn astudi am gymhwyster BA Addysg Gynradd SAC yn Yr
Attofa, Pitysgol Cymnu y Drindod Dewi Sant. Ar hyn o bryd, ryow i yn ddarpar athrawes
1 Ysgol Ysgol Lon Las ar Brofiad Dewisol.

Hoffwr wahodd eich plentyn | gymrye than yn fy mivosiect ymehil. Teity prosiect yw *Pa
stategasthau sy'n cael eu defnyddio yn yr ysqol | efnog lesiant dysgwyr ac rwy' anelu at
arsylwi achyweld disgyblion a gyfer casglu data ar gyfer yr ymchwilad. Trwy gyfranogiad
eich pleniyn, rwy'n gobeitio canfod sut mae....a bydd hyn yn gwella fy arfer proffesiynal.

Mifydd y broses ymehwilyn cynnwys arsylwadau a chyfwoliadau. Bydda yn arsywi ar
ymalablcyfraniad eich plentyn yn ystod gweithgaredd! gwers. Byddat yn cynnal cyweliad gnip flocws
byr gyda'ch plentyn of muyn rafod lles yn yrysgol a beth maent yn weld i od yn fuddiol. Er mwyn.
quneud hyn, byddalyn recordio' cyfwellad. Byddal hlyd yn dieu' recordiadau yn syt ar 8
dadansoddit data

Mae sicthau cylrinachedd ac anhysbysrwydd yn hanfodol ar gyfer yr ymehwil a diynir
canllawiau BERA (2024) trwy gydol yrymchwil sicthau hyn. Bydd pob enw yn cal o gadwin
hollol gytrinachol a dim ond minnau fydd yn of adnabod. Mae cyranogiad eich plentyn yn yr
astudiaeth hon yn gwbl wirfoddol felly gallwch chi neu'ch plentyn dynnuin 6l o astudiasth ar
unthyw adeg. Bydd gofyn fch plentyn ol ef gydsyniad / i chydsyniad cyn dechrau'
astudaeth yn ogystal ac yn ystod yr astudiaeth

Ar 6l dadansodd'r data a gafwyd o arsylwadau gwersi ar cyfweliad gr¥p, byddwn yn fach o
ol copi o caniyddiadau | chi ar eich cai. Bydd caniyriadauit ymchwil yn cael u trafod
mewn aseiniad Priysgol afycd yn cylrannu at f nghwrs BA(AGC). Caiffcaniyniadaur
astudiaeth hon eu storio yn y cwmwi ar Microsoft 365 gyda chyfrinar  diysiad dwblar y
Systom a chaifyr hol ddata cra ou dinistrio unwaith y bydd yr asesiad wod farci.

Diolch i ymiaen llaw am eich amser. Os 06 unrhyw gwestiynauin codi, ma cr06so | hi

syl & mi ar unhyw bryd

